།བླ་བྲང་དགོན་ཇི་ལྟར་སླར་གསོ་བྱེད་ཚུལ་སྐོར་གྱི་
བཀའ་སློབ་བཞུགས་སོ། །
ད་ཐེངས་རང་གི་དགོན་པ་གྲྭ་ཚང་འདིའི་སྐུ་དོན་ཅི་ལྟར་བསྒྲུབ་ན་འགྲིག དེའི་
དོན་སྐོར་ལ་ཁ་བརྡ་ཟེར་ན་ཡང་འདྲ། བཀའ་བགྲོས་ཟེར་ན་ཡང་འདྲ། སྤྱིར་ན་ད་ཐེངས་
རིན་པོ་ཆེ་དང་ངེད་དཔོན་གཡོག་ཚང་མས་བཀའ་བགྲོས་ཤིག་བྱས་ན་བསམ་པ་ཡིན་མོད།
འོན་ཀྱང་། ཁོང་ལ་བྱ་བ་ཅུང་མང་བས་ཁོམ་པོ་མ་བྱུང་། ཁ་སང་ཁོང་ཕྱིར་ཕེབས་པའི་
དགོང་མོ་ཨ་ལགས་སྡེ་བ་ཚང་དང་ངེད་དཔོན་གཡོག་རྣམས་ནས་ནམ་གུང་བར་གྲོས་མོལ་
བྱས་པ་ཡིན། རིན་པོ་ཆེ་དང་སྡེ་བ་ཚང་ཁོང་རྣམ་པ་གཉིས་ཆུང་ཆུང་རེད། གྲྭ་ཚང་གི་གྲྭ་
བ་ཚོའི་གནས་ཚུལ་ཅུང་མཁྱེན་འདུག ང་གྲྭ་ཚང་རིན་པོ་ཆེ་ལ་མཇལ་མ་ཐུབ་པར་མི་ལོ་
ཉི་ཤུ་ལྷག་འགོར་སོང་བས། གྲྭ་བ་ཚོའི་གནས་ཚུལ་རྒྱུ་མཚན་སོགས་དེ་འདྲ་གསལ་བོ་མི་
ཤེས། དེ་རིང་ང་རང་གི་བསམ་ཚུལ་དང་བསམ་འཆར་ཚང་མ་གྲྭ་ཚང་རིན་པོ་ཆེའི་སྙན་
ལ། འཇིག་རྟེན་རྒད་པོ་ཚོའི་ཁ་དཔེར། གོ་གོའི་རྣ་རྩ། རིག་རིག་མིག་རྩ་ཟེར་བ་བཞིན་
མ་གོ་མ་རིག་པ་མེད་པར་ཐམས་ཅད་ཀྱི་ཐུགས་ལ་འཇོག་བསམ་པ་ཡིན། ཀུན་མཁྱེན་བླ་
མའི་ཐུགས་སྨོན། དཀོན་མཆོག་གསུམ་གྱི་བྱིན་རླབས། གྲྭ་ཚང་རིན་པོ་ཆེའི་ཐུགས་རྗེ་ལ་
བརྟེན་ནས། བཀྲ་ཤིས་འཁྱིལ་བ་ཚང་སླར་གསོ་བྱེད་རྒྱུའི་སྐལ་བ་ཡོད་སོང་བ་རེད། ན་ནིང་
གཞེས་ནིང་ཚོ་ལ་འདང་བརྒྱབ་ན། བཀྲ་ཤིས་འཁྱིལ་བ་ཚང་ཕྱིར་འཚོགས་རྒྱུའི་སྐལ་བ་
མེད་པ་ཨེ་ཡིན། དགོན་པ་གྲྭ་ཚང་གཏོར་བརླག་བྱས་པ་རྣ་བས་ཐོས་ཚེ། འཇིག་རྟེན་
ཁམས་ནས་བསྡད་མ་བསྡད་མེད། ད་ནི་ཤི་སོང་ན་ཤི་ཚད་ལ་ཐོན་པ་རེད་སོགས་སེམས་
44

བཀའ་སློབ་ཟིན་བྲིས་ཕྱོགས་བསྒྲིགས།
ལ་ཤར་སོང་། འོན་ཀྱང་། ཕྱིར་ཐོན་ནས་བལྟས་ཚེ་གྲྭ་ཚང་རིན་པོ་ཆེ་འདི་འདྲའི་དགེ་
འདུན་པ་མང་བོ་ཞལ་འཛོམས་ཤིང་། ལྷ་ཁང་གསེར་ཁང་སྐུ་གསུང་ཐུགས་རྟེན་འདི་འདྲའི་
མང་བོ་བཞུགས་པ་དང་། ཀུན་མཁྱེན་འཇམ་དབྱངས་བཞད་པ་གཙོ་བྱས་པའི་བླ་མ་
རྣམ་པ་སྐུ་ན་གཞོན་ཞིང་། པཎ་ཆེན་ཐམས་ཅད་མཁྱེན་པས་སངས་རྒྱས་ཀྱི་བསྟན་དོན་
ལ་འདི་འདྲའི་ཐུགས་སྨོན་རྒྱ་ཆེན་པོ་གནང་བཞིན་འདུག་པ་ལ་བསམས་ཚེ། སླར་ཡང་
རེ་བ་ཆེན་པོ་སྐྱེས་བྱུང་། ཉེ་སྔོན་པཎ་ཆེན་རིན་པོ་ཆེ་པེ་ཅིན་ལ་ཕེབས་ཤིང་། ངེད་ཚོ་ཡང་
དེར་ཚོགས་འདུར་སོང་བ་ཡིན།
མདོར་བསྡུས་ཤིག་ཞུ།
དེའི་རྒྱུ་མཚན་ཐམས་ཅད་པོས་གོ་ན་བསམ་ཡོད་པས་
དང་བོ། ཆོས་ལུགས་སླར་གསོ་དང་དགོན་པའི་གནས་ཚུལ་སོགས་ཀྱི་སྐོར།
ད་ཐེངས་རྒྱལ་ཡོངས་ཀྱི་ནང་བ་སངས་རྒྱས་པའི་འཐུས་ཚོགས་འཚོགས་པ་རེད། དེའི་
སྟེང་ནས་པཎ་ཆེན་རིན་པོ་ཆེས་སངས་རྒྱས་ཀྱི་བསྟན་དོན་ལ་ཐུགས་ཁུར་ཆེ་བཞེས་གནང་
སོང་། དེའི་སྟབས་དགོན་པ་གྲྭ་ཚང་གི་བྱ་བ་མང་བོ་ཞིག་ཀྲུང་དབྱང་གིས་ཐག་ཡག་པོ་
བཅད་སོང་། དོན་དག་ལ་ལ་ཐག་མ་ཆོད་པ་ཡང་མྱུར་དུ་ཐག་གཅོད་རྒྱུ་རེད། ད་དུང་
ཡང་ཆོས་ལུགས་ལས་དོན་སྐོར་གྱི་ཚོགས་འདུ་ཞིག་འཚོགས་རྒྱུ་རེད། དེའི་སྟེང་ནས་ཆོས་
ལུགས་འགྲིག་ཁྲིམས་ཀྱི་སྐོར་དང་། དགོན་པ་གྲྭ་ཚང་སྲུང་སྐྱོབ་བྱེད་ཚུལ། གཞན་གྱིས་
གནོད་པ་བྱེད་མི་ཆོག་ཚུལ། ཆོས་ལུགས་ཀྱི་སྟེང་ལ་ཐེ་གཏོགས་བྱེད་མི་ཆོག་པ་སོགས་རྒྱལ་
ཁབ་ཀྱི་ཁྲིམས་དང་བསྡུར་ནས་ཀྲུང་དབྱང་གིས་སྒྲིག་ཡིག་གསར་བ་རེ་ཐག་གཅོད་རྒྱུ་
རེད། དེར་པཎ་ཆེན་རིན་པོ་ཆེ་ཡང་ཕེབས་རྒྱུ་རེད། སྤྱིར་ན་སངས་རྒྱས་ཀྱི་བསྟན་པ་ལ་
འདང་བརྒྱབ་ན་དེ་རིང་ནངས་ཁ་རེ་བ་ཆེན་པོ་ཡོད། ཐམས་ཅད་ཀྱིས་ཐུགས་བདེ་མོ་
བྱོས། པཎ་ཆེན་རིན་པོ་ཆེས། བསྟན་པ་སྔ་དར་ཕྱི་དར་ཐེངས་འགའ་བྱུང་བ་ལས། ད་ནི་
ཡང་བསྟན་པ་ཕྱི་དར་གྱི་དུས་ལ་སླེབས་པ་ཡིན་རྒྱུ་རེད་ཅེས་གསུངས་སོང་། དེར་འདང་
བརྒྱབ་ན་ཡང་རང་ཅག་ཚོ་ཧ་ཅང་ཁོ་ཆད་དགོས་པའི་དུས་མ་རེད་ སྔོན་ཆད་རྒྱལ་པོ་
45

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
གླང་དར་མས་བསྟན་པ་བསྣུབས་ནས་མི་ལོ་ལྔ་བཅུ་ལྷག་སོང་ཞིང་། རྗེས་སུ་བླ་ཆེན་པོ་
དགོངས་པ་རབ་གསལ་བསྙེན་རྫོགས་བསྒྲུབ་དུས། དགེ་སློང་བཞི་སྡེ་ཞིག་འཛོམས་ཐུབ་
མིན་གྱི་ལོ་རྒྱུས་བཤད་རྒྱུ་ཡོད། དེར་འདང་བརྒྱབ་ན་དགོན་པ་གྲྭ་ཚང་དང་། སངས་རྒྱས་
ཀྱི་བསྟན་པ་ལ་ཆག་སྒོ་ཡོང་ནས་ལོ་བཅུ་ཕྲག་ལས་མ་འགོར། དགེ་འདུན་གྱི་སྡེ་ལ་མཚོན་
ན། དེ་རིང་ནངས་ཁ་བཀྲ་ཤིས་འཁྱིལ་བ་གཅིག་པུ་ལ་དགེ་འདུན་པ་འདི་འདྲའི་མང་བོ་
བཞུགས་ཤིང་། སྐུ་གསུང་ཐུགས་རྟེན། ལྷག་པར་རྒྱལ་བའི་གསུང་རབ་བྲག་རི་བརྩེགས་
པ་བཞུགས་ཡོད་པས། རྒྱལ་པོ་གླང་དར་གྱི་སྐབས་དང་བསྡུར་ན་ད་དུང་རང་ཅག་ཚོ་ལ་
ཆ་རྐྱེན་ཤིན་ཏུ་བཟང་། དེའི་སྟབས་གཙོ་བོ་ཚང་མས་ཐུགས་བདེ་མོ་གནོངས་དང་སངས་
རྒྱས་ཀྱི་བསྟན་པ་སླར་ཡང་དཱར་རྒྱུའི་རེ་བ་ཡོད། ད་ནི་མི་བརྒྱའི་ནང་ནས་རང་མགོ་གཅེས་
ཟེར་བ་བཞིན། འུ་ཚོ་རང་གི་རང་དོན་ལ་བཀྲ་ཤིས་འཁྱིལ་བ་འདི་ཇི་ལྟར་བྱས་ན་ཆོས་
འཆད་ཉན། བསླབ་པ་སློབ་གཉེར། འགྲིག་ལམ་ཀུན་སྤྱོད། འདོན་རྟ་དབྱངས། གར་ཐིག་
དབྱངས་གསུམ་ཆ་ཐམས་ཅད་ནས་ཕྱིར་དར་ཐབས་རྒྱས་ཐབས། བསྟན་པའི་དམིགས་
རྐྱེན་དུ་འགྲོ་ཐབས། སངས་རྒྱས་ཀྱི་བསྟན་པ་འཛིན་ཐུབ་པ་ཞིག་ཏུ་ཅི་ལྟར་བྱས་ན་འགྲིག
དེའི་དོན་ལ་གཅིག་ན་རྒྱལ་བའི་དགོངས་པ་དང་མཐུན་དགོས། གཉིས་ན་དུས་རབས་
དང་རྒྱལ་ཁབ་ཀྱི་ཁྲིམས་ལུགས་དང་མཐུན་དགོས། དེ་ལ་མ་མཐུན་ན་བསམ་པ་ཡག་པོ་
ཡོད་ཀྱང་རེ་བ་འགྲུབ་ཐུབ་རྒྱུ་མ་རེད། དེ་ཐམས་ཅད་ལ་འདང་བརྒྱབ་ནས་བྱ་བ་ཞིག་
བྱེད་དགོས། དགོན་པ་འདི་བདག་གཉེར་དོ་དམ་གྱི་བྱ་བ་ལ། སྤྱིར་ན་བཀྲ་ཤིས་འཁྱིལ་བ་
འདེབས་པ་བོ་ཀུན་མཁྱེན་འཇམ་དབྱངས་བཞད་པ་རེད། ཀུན་མཁྱེན་འཇམ་དབྱངས་
བཞད་པ་དགོན་པ་འདིའི་དགོན་བདག བསྟན་པ་འདིའི་བསྟན་བདག་ཡིན་པས།
ཁོང་གིས་དགོན་པ་འདི་འཛིན་སྐྱོང་བྱེད་དགོས་པ་རྩོད་མེད་རེད། དཔེར་ན། བླ་མ་
ལས་སྣེ་འཇོག་རྒྱུ། འགྲིག་ལམ་ཀུན་སྤྱོད་འོར་འཛུགས་དང་སྒྱུར་བཅོས་བྱེད་ན་ཀུན་
མཁྱེན་འཇམ་དབྱངས་བཞད་པ་རང་གིས་ཐག་གཅོད་རྒྱུ་ཞིག་རེད། ཡིན་ན་ཡང་རྒྱལ་
46

བཀའ་སློབ་ཟིན་བྲིས་ཕྱོགས་བསྒྲིགས།
ཁབ་ཀྱི་ཁྲིམས་སྲོལ་དང་སྤྱི་ཚོགས་འགྱུར་སོང་བས། ཡོད་ཚད་ཁོང་གིས་ཐག་བཅད་ན།
ཆོས་ལུགས་ཀྱི་དོན་མི་ཤེས་པ་ཞིག་གིས་བལྟས་ན། སྔོན་གྱི་བླ་མ་དང་དཔོན་པོའི་ཚུལ་
བཟུང་ནས། བཀས་བཀོད་རྒྱུད་འཛིན་གྱི་ལམ་སྲོལ་ཕྱིར་ཡོང་གི་འདུག་ཅེས་ཕན་ལས་
གནོད་པ་འབྱུང་བ་ཡང་སྲིད་པས། པཎ་ཆེན་རིན་པོ་ཆེ་འདིར་ཕེབས་དུས་ངེད་དཔོན་
གཡོག་གསུམ་གྱིས་བཀའ་བགྲོས་ཐུགས་བསྡུར་བྱས་ནས་ པཎ་ཆེན་རིན་པོ་ཆེ་དང་ཁོང་
རིན་པོ་ཆེ་སུ་ཡིན་ན། ང་ལ་ཁྱོད་ཀྱིས་གྲྭ་ཚང་འདི་ལ་ཁ་འཕྲོ་དང་བདག་དོ་དམ་ཞིག་བྱེད་
དགོས་ཞེས་བཀའ་ཕེབས་པ་རེད།
གཉིས་པ། དམངས་གཙོ་དོ་དམ་ཨུ་ཡོན་ལྷན་ཁང་སྒྲིག་
འཛུགས་སོགས་ཀྱི་སྐོར།
དེས་ན་དགོན་པའི་དོ་དམ་ཨུ་ཡོན་ལྷན་ཁང་ཞིག་འཛུགས་དགོས། སྔོན་ཆད་དོ་
དམ་ཨུ་ཡོན་ལྷན་ཁང་ཞིག་བཙུགས་པ་ཧ་ཅང་ལམ་འགྲོ་མ་བྱུང་བ་འདྲ། དེ་མཚུངས་
རིག་དངོས་དོན་དམ་ཨུ་ཡོན་ལྷན་ཁང་གི་ལས་སྣེ་དགོན་པ་རང་གི་བླ་མ་གྲྭ་བས་བཟུང་
ན་བཟང་། དགོན་པའི་འགྲིག་ལམ། དམ་པའི་ཆོས་ཀྱི་དགོངས་དོན་ཧ་གོ་བ་སོགས་ཆ་
ཐམས་ཅད་ནས་དགོན་པ་རང་གི་བླ་མ་གྲྭ་བས་བཟུང་ན་བཟང་། ཕྱིའི་ལས་བྱེད་པ་ཡོང་
ནས་དགོན་པའི་དོ་དམ་སྐོར་གྱི་དབང་བཟུང་ན། དགོན་པ་ལ་འགྲིག་ལམ་བཅའ་ཡིག་
ཅི་ཡོད་མི་ཤེས་པ་མ་ཟད། སྤྱིར་ན་རྒྱལ་བའི་དགོངས་པ། གྲྭ་བ་ཞིག་ཡིན་ན་ཇི་ལྟར་བྱེད་
དགོས་སོགས་ཧ་གོ་བ་མ་རེད། དེ་འདྲ་ཞིག་ཡོང་ནས་དགོན་པའི་དབང་བཟུང་སྟེ་ རང་
སྣང་གང་ཤར་གྱིས་བཀོད་པ་བཞག་ན་བྱ་བ་ཐམས་ཅད་ལམ་འགྲོ་མི་ཡོང་། ང་རང་གིས་
ཀྱང་པཎ་ཆེན་རིན་པོ་ཆེ་ཁོང་ལ་ཞུས་ཏེ། ཐམས་ཅད་པོ་གྲོས་མོལ་བསྡུར་གསུམ་གྱིས་
དམངས་གཙོའི་ལམ་ནས་ཐག་གཅོད་རྒྱུ་ཡིན། མི་གཅིག་གིས་དབང་བཟུང་སྟེ་བཀོད་པ་
བཞག་ན། སྤྱིར་དེང་སང་གི་དུས་དང་སྤྱི་ཚོགས་ལ་ཡང་མི་མཐུན། སངས་རྒྱས་ཐུགས་རྗེ་
ཅན་གྱི་འདུལ་བའི་ཁྲིམས་ཀྱང་ཧ་ཅང་གི་དམངས་གཙོ་ཞིག་ཡིན། དཔེར་ན། དགེ་སློང་
47

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ཚོ་ལ་བྱ་བ་ཅི་ཡོད་ན་ཚུལ་ཤིང་བླངས་ནས། ཚུལ་ཤིང་གི་མང་ཉུང་ལ་བལྟས་ནས་ཐག་
གཅོད་པ་རེད། དེང་སང་འདེམས་བསྐོ་བྱེད་པ་ལ། འདེམས་ཤོག་གི་མང་ཉུང་ལྟར་ཐག་
གཅོད་པ་དང་ཁྱད་པར་མེད། བཀྲ་ཤིས་འཁྱིལ་བ་ཚང་ལ་མཚོན་ན་ཡང་སྐྱབས་མཆོག་
འཇིགས་མེད་དབང་བོ་སོགས་ཀྱི་སྐུ་རིང་ལ་ཧ་ཅང་དམངས་གཙོ་ཡིན། སྐབས་དེར་དགོན་
པ་གྲྭ་ཚང་གི་དབང་ཆ་ཚོགས་ཆེན་ཚོགས་འདུས་བཟུང་བ་ཡིན། ཚོགས་ཆེན་འཚོགས་
འདུ་འདེམས་ཚུལ་ནི། ཚོགས་ཆེན་སྤྱི་ཁང་ནང་ན་གོ་སྡེར་ཟེར་བའི་ཟོག་གི་གོ་བས་བཟོས་
པའི་སྡེར་འོག་ཏུ་འཇོག་རྒྱུའི་སྡེར་གདན་ལྟ་བུ་ཞིག་ཡོད་པ་དེ་རྩམ་པའི་ནང་དུ་འཕུར་
ནས། སྤྱི་བའི་ཨ་མཆོད་ཀྱིས་དེ་གཞོང་བའི་ནང་དུ་བཞག་ནས་ཁྱེར་ཡོང་བ་ན། གྲྭ་མང་
ནས་རང་རང་གི་འདོད་པ་བཞིན་ཞལ་ངོ་སུ་འཇོག་བསམ་ན་མིང་ཡིག་དེའི་སྟེང་དུ་འབྲི་
བ་རེད། དེ་ནས་མིང་ཡིག་གི་མང་ཉུང་ལྟར་ལྷན་དུ་བཞག་སྟེ་ཐག་གཅོད་པ་རེད། ཕར་
དེད་ན་འདེམས་ཤོག་འཕང་བ་དང་ཁྱད་པར་ཆེན་པོ་མེད། ཧ་ཅང་གི་དམངས་གཙོ་ཡིན།
སྔོན་ཆད་ཚོགས་ཆེན་འཚོགས་འདུ་ལ་དབྱེ་ན། རྒྱུན་ལས་ཚོགས་ཆེན་ཚོགས་འདུ་དང་།
ཚོགས་འདུ་རྒྱས་འཛོམས། ཚོགས་འདུ་རྒྱས་པ་བཅས་གསུམ་འཚོགས་རྒྱུའི་དཔེ་ཡོད།
བཀྲ་ཤིས་འཁྱིལ་བ་ཚང་ལ་དོན་དག་གལ་ཆེན་རེ་ཡོད་ཚེ། ཚོགས་ཆེན་འཚོགས་འདུ་རྒྱས་
འཛོམས་འཚོགས་བཞིན་ཡོད། དེ་ལ་ནང་ནང་ཆེན་བཅོ་བརྒྱད་ཀྱི་དབོན་ཆོས་མཛད།
འཛིན་གྲྭ་བཅུ་གསུམ་གྱི་བླ་མ་སྐྱོར་དཔོན། གྲྭ་ཚང་རང་གི་ལས་སྣེ་བཅས་འཚོགས་ནས་
ཐག་བཅད་པ་རེད། རྗེས་སུ་ཀུན་མཁྱེན་སྐུ་འཕྲེང་བཞི་བའི་རིང་ནས་བླ་བྲང་ཚང་གིས་
དབང་འཛིན་པའི་ཕྱོགས་སུ་ཅུང་སོང་ནས་དམངས་གཙོ་བྱེད་པ་ཇེ་ཉུང་དུ་གྱུར། སྐུ་འཕྲེང་
ལྔ་བ་ཚང་གི་སྐུ་རིང་ལ་བླ་བྲང་གི་ཡིག་ཚང་ཚུགས་པ་རེད། སྐབས་དེར་ཁོང་གི་ཐུགས་
དགོངས་ལྟར་ན་ཧ་ཅང་གི་དམངས་གཙོ་ཞིག་ཡིན། ཡིག་ཚང་གི་ནང་དུ་གྲྭ་ཚང་གི་ཚོགས་
ཆེན་འཚོགས་འདུའི་སྟེང་དུ་ཡུལ་སྡེ་ཤོག་ཁ་བརྒྱད་ཀྱི་སྐུ་ཚབ་དང་བཅས་ནས། དགོན་
མ་ལག་བརྒྱ་དང་བརྒྱད་ཀྱི་གཞུང་དོན་ཐམས་ཅད་གྲོས་མོལ་བསྡུར་གསུམ་གྱི་སྒོ་ནས་
48

བཀའ་སློབ་ཟིན་བྲིས་ཕྱོགས་བསྒྲིགས།
ཐག་གཅོད་རྒྱུའི་ཐབས་བཀོད་འཐེན་པ་རེད། ཡིན་ན་ཡང་རྗེས་སུ་བླ་བྲང་ནང་ཆེན་གྱི་
སྐུ་རྩ་སྐུ་བདག་གི་ནང་ན། དེ་ལྟར་བྱས་ཚེ་དབང་མི་ལག་ཅོ་ཐོ་ཕྱིང་ལག་རེད་ཟེར་ནས་
ཁོང་གི་ཐུགས་འདོད་ཅི་བཞིན་འགྲུབ་མ་ཐུབ། ཐ་ན་བླ་བྲང་ཡིག་ཚང་དང་ཞབས་ཞུ་བརྒྱད་
ཅུའི་དབང་ཆ་ཡང་དེང་སང་གི་སྐང་ཆ་ལྟར་ན་སྒེར་འཛིན་དུ་གྱུར་ནས། དམངས་གཙོ་
ལམ་འགྲོ་ཡག་པོ་མ་བྱུང་། ཁོང་གི་གསུང་ཤུགས་ལ་བལྟས་ན་ཡང་གནས་ཚུལ་དེ་ཁོང་གི་
ཐུགས་ལ་ཤིན་ཏུ་མ་བབས་པ་ཤེས་ཐུབ། ཁོང་གི་སྐུ་རྩ་སྐུ་བདག་ནང་གི་ལ་ལ་ཚོའི་བྱ་བ་
སྤྱོད་ཚུལ་ཁོང་གི་ཐུགས་ལ་མི་འབབ་པ་ངེད་དཔོན་གཡོག་གཉིས་ཀྱི་སེམས་ན་ཡོད་པ་
རེད། ལ་ལ་ཚོས་སྐད་ཆའི་བཤད་ཚུལ་གྱི་སྟེང་ནས་ཀྱང་ཁོང་ཐུགས་ཕམ་ཆེན་པོ་བྱུང་བ་
ཡོད། དཔེར་ན། སློབ་གྲྭ་ཚུགས་དུས་ཁོང་ལ་སྐད་ཆ་ཨ་ཁ་མ་ངན་པཧ་ཅང་མང་བོ་
བཤད་སོང་། ཉིན་གཅིག་ཁོང་ཧ་ཅང་ཐུགས་ཕམ་པའི་ཚུལ་གྱིས་ང་ལ། ངས་སློབ་གྲྭ་ཞིག་
བཙུགས་པ་ལ་ཨ་ཁུ་རྣམས་ལ་བཤད་རྒྱུ་ཧ་ཅང་མང་འདུག འོན་ཀྱང་། དུས་ཀྱི་མཐའ་ཞིག་
ལ་ཁྱེད་ཚོས་ཧ་གོ་རྒྱུ་ཞིག་ཡོད་པ་རེད། ཅེས་གསུངས་བྱུང་། དེང་སང་འདང་བརྒྱབ་ན་
སྐབས་དེར་ཁོང་གི་ཐུགས་འདོད་བཞིན་སློབ་གྲྭ་ནས་རིག་གནས་དང་། རྒྱ་ཡིག་རྒྱ་སྐད་
ཡག་པོ་ཞིག་བསླབས་ཡོད་རྒྱུ་ན། དགོན་པ་གྲྭ་ཚང་ལ་དེང་སྐབས་བྱ་བ་ཅི་བྱུང་ན་བཤད་མི་
གཏམ་མི། རྒྱལ་ཁབ་ཀྱི་ཁྲིམས་ལུགས་ཤེས་མི། གནས་ལུགས་དྲང་བདེན་བཞིན་བཤད་ཐུབ་
མཁན་ཡོད་རྒྱུ་རེད། དེང་སང་འདང་བརྒྱབ་ན་བླ་མས་དུས་ཀྱི་མཐའ་གཟིགས་པའི་མ་
འོངས་ལུང་བསྟན་ཡིན་འདུག རྒྱལ་དབང་སྐུ་འཕྲེང་བཅུ་གསུམ་པ་ཞིང་བརྗེ་ཁར། ཁོང་
ས་རྩ་ཚིགས་ཤིག་བརྩམས་ཡོད་པ་དེའི་ནང་དུ་ཡང་རང་ཅག་ཚོའི་མགོ་ལ་ཅི་ཡོང་
ཐམས་ཅད་གསལ་བོར་གསུངས་ཡོད། འོན་ཀྱང་། སྡེ་བ་གཞུང་གིས་ཁོང་གི་ཁ་མ་བླངས་
པ་རེད། དེ་ཚོ་ལ་འདང་བརྒྱབ་ན་ཡང་གང་ལྟར་དམངས་གཙོ་དགོས། དགོན་པ་གྲྭ་ཚང་
གི་སྤྱིའི་བྱ་བཞག་ལ། མི་མཁས་པ་གཅིག་གི་ཤེས་རབ་དེ་མི་གཅིག་གི་ཤེས་རབ་རེད། མི་
མང་ན་ཤེས་རབ་མང་ཞིང་། ཐམས་ཅད་པོས་བློ་རིག་དང་ཐབས་ཤེས་མང་བོ་ཞིག་དྲན་
49

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ན། བྱ་བ་དོན་དག་ཐམས་ཅད་ཐག་གཅོད་ཡག་པོ་ཞིག་བྱེད་ཐུབ་རྒྱུ་རེད། དཔེར་ན།
སྔོན་ཆད་དྲུག་ཅུ་རེ་གཉིས་ལོར་ཕྱིར་ཆོས་སྒོ་ཕྱེས་པ་རེད། སྐབས་དེར་གཙོ་བོ་ཏང་གི་སྲིད་
ཇུས་དང་འགོ་འདྲེན་ལ་འགྱུར་ལྡོག་བྱུང་བས་རེད་དེ། འོ་སྐོལ་རང་ཅག་ཚོ་ལ་ཉམས་
མྱོང་མེད་པས་ཅུང་འུར་ལངས་རྒྱུ་མང་སོང་བ་འདྲ། སྐབས་དེའི་གནས་ཚུལ་ལ་སྔ་འདང་
གཞུག་འདང་མ་བརྒྱབ་པས། མཐའ་མཇུག་གཞན་གྱི་ལག་ཏུ་འཛིན་རྒྱུའི་སྐྱོན་མང་བོ་ཤོར་
སོང་། ད་ཐེངས་རང་ཅག་ཚོས་ཉམས་མྱོང་དེ་དག་ཕྱོགས་སྡོམ་བྱས་ནས་ཕྱིར་འདང་ཡག་
པོ་ཞིག་གཏོང་དགོས། དཔེར་ན། ཁ་སང་དངུལ་རྭ་ལྷ་སྡེའི་ཁ་འཔྲོའི་འགོ་བ་རྣམས་ཡོང་
ནས། ད་ལོའི་སྨོན་ལམ་ཁོང་དངུལ་རྭ་ལྷ་སྡེས་འཛིན་རྒྱུ་ཟེར། ཁོང་ཚོས་ཉེ་སྔོན་རིན་པོ་ཆེ་
ལ་ཡང་ཞུས་འདུག རིན་པོ་ཆེས་ང་ལ་དེ་ལྟར་བྱས་ན་མི་འགྲིག་གསུངས་སོང་། ཁོང་གིས་
ཀྱང་དྲིས་པ་ན། ཁོང་ཚོས་གཞུང་ནས་རིས་མཐའ་བྱས་ན་མི་འགྲིག་པ་ཤེས་ཡོད། རིས་
མཐའ་བྱས་པ་མིན། ཁོང་ཚོའི་ཁྱིམ་ཚང་སྒེར་ངོས་ནས་རང་རང་འཐད་མོས་ཡིན་ཚུལ་
བཤད་བྱུང་ཟེར། ཁྱིམ་ཚང་སྒེར་ངོས་ནས་རྩ་འཛུགས་མེད་ན་དངུལ་རྭ་ལྷ་སྡེས་བསྐོལ་
བ་མ་རེད། དངུལ་རྭ་ལྷ་སྡེས་བསྐོལ་བ་ཡིན་ཟེར་ཚེ་རྩ་འཛུགས་ཡོད་པའི་སྒོ་ནས་ཁྲལ་
བཞག་ཁྲིམས་བཞག་བྱས་པ་རེད། ངས་ཁོང་ཚོ་ལ། ཁྱེད་ཚོར་དོན་དགོས་སམ་མིང་དགོས།
ཁྱོད་ཚོས་ལོ་གཅིག་ལ་དགོན་པ་བཀྲ་ཤིས་འཁྱིལ་བ་ཡར་རྒྱས་ཡོང་ན་བསམ་ཡོད་དམ།
བསྐལ་བ་མ་སྟོང་གི་བར་དུ་དགོན་པ་བཀྲ་ཤིས་འཁྱིལ་བ་ཡར་རྒྱས་སུ་སོང་ན་བསམ་ཡོད།
ཁོང་ཚོ་དངུལ་རྭ་ལྷ་སྡེ་ཟེར་བ་ཀུན་མཁྱེན་འཇམ་དབྱངས་བཞད་པའི་སྐུ་རྩ་སྐུ་བདག
བཀྲ་ཤི